CELEX: 32008R0132
Language: el
Date: 2008-02-14
Title: Κανονισμός (ΕΚ) αριθ. 132/2008 της Επιτροπής, της 14ης Φεβρουαρίου 2008 , σχετικά με την τροποποίηση του κανονισμού (ΕΚ) αριθ. 745/2004 για θέσπιση μέτρων σε σχέση με τις εισαγωγές προϊόντων ζωικής προέλευσης για προσωπική κατανάλωση (Κείμενο που παρουσιάζει ενδιαφέρον για τον ΕΟΧ)

15.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 41/7
            
         
      ΚΑΝΟΝΙΣΜΌΣ (ΕΚ) αριθ. 132/2008 ΤΗΣ ΕΠΙΤΡΟΠΉΣ
   
   της 14ης Φεβρουαρίου 2008
   σχετικά με την τροποποίηση του κανονισμού (ΕΚ) αριθ. 745/2004 για θέσπιση μέτρων σε σχέση με τις εισαγωγές προϊόντων ζωικής προέλευσης για προσωπική κατανάλωση
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 παράγραφος 5 τρίτη περίπτωση,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως τα άρθρα 3 παράγραφος 5, 16 παράγραφος 3 και 17 παράγραφος 7,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (3), και ιδίως το άρθρο 6 παράγραφος 3,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 745/2004 της Επιτροπής (4) θεσπίζει μέτρα σε σχέση με τις εισαγωγές κρέατος, γάλακτος και προϊόντων κρέατος και γάλακτος για προσωπική κατανάλωση. Τα εν λόγω προϊόντα ορίζονται σε σχέση με ορισμένα από τα προϊόντα που απαριθμούνται στο παράρτημα της απόφασης 2002/349/ΕΚ της Επιτροπής, της 26ης Απριλίου 2002, για την κατάρτιση του καταλόγου των προϊόντων που πρέπει να αποτελούν αντικείμενο ελέγχου στους συνοριακούς σταθμούς επιθεώρησης σύμφωνα με την οδηγία 97/78/ΕΚ του Συμβουλίου (5).
            
         
               (2)
            
            
               Μετά την κατάργηση της απόφασης 2002/349/ΕΚ από τις 17 Μαΐου 2007 με την απόφαση 2007/275/ΕΚ της Επιτροπής, της 17ης Απριλίου 2007, σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες του Συμβουλίου 91/496/ΕΟΚ και 97/78/ΕΚ (6), και για να εξασφαλίζεται σαφήνεια, συνεκτικότητα και διαφάνεια, είναι σκόπιμο στον κανονισμό (ΕΚ) αριθ. 745/2004 να συμπεριληφθεί κατάλογος των προϊόντων που εμπίπτουν στο πεδίο εφαρμογής του.
            
         
               (3)
            
            
               Συνεπώς, ο κανονισμός (ΕΚ) αριθ. 745/2004 θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 745/2004 τροποποιείται ως εξής:
   
               1.
            
            
               Η παράγραφος 1 του άρθρου 1 αντικαθίσταται από το ακόλουθο κείμενο:
               «1.   Για τους σκοπούς του παρόντος κανονισμού, ως “κρέας και προϊόντα κρέατος” και “γάλα και προϊόντα γάλακτος” νοούνται τα προϊόντα που απαριθμούνται στο παράρτημα V.»
            
         
               2.
            
            
               Το κείμενο που παρατίθεται στο παράρτημα του παρόντος κανονισμού προστίθεται ως παράρτημα V.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Φεβρουαρίου 2008.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 18 της 23.1.2003, σ. 11.
   
      (2)  ΕΕ L 24 της 30.1.1998, σ. 9. Οδηγία όπως τροποποιήθηκε τελευταία με την οδηγία 2006/104/ΕΚ (ΕΕ L 363 της 20.12.2006, σ. 352).
   
      (3)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (4)  ΕΕ L 122 της 26.4.2004, σ. 1.
   
      (5)  ΕΕ L 121 της 8.5.2002, σ. 6.
   
      (6)  ΕΕ L 116 της 4.5.2007, σ. 9.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ V
            Κρέας και προϊόντα κρέατος και γάλα και προϊόντα γάλακτος που αναφέρονται στο άρθρο 1 παράγραφος 1
            
                        Κωδικός ΣΟ
                     
                     
                        Περιγραφή
                     
                     
                        Προσδιορισμός και εξήγηση
                     
                  
                        ex κεφάλαιο 2
                        (0201-0210)
                     
                     
                        Κρέατα και παραπροϊόντα σφαγίων, βρώσιμα
                     
                     
                        Εκτός από βατραχοπόδαρα
                        (Κωδικός ΣΟ 0208 90 70)
                     
                  
                        0401-0406
                     
                     
                        Γάλα και προϊόντα γαλακτοκομίας
                     
                     
                        Όλα
                     
                  
                        0504 00 00
                     
                     
                        Έντερα, κύστεις και στομάχια ζώων (άλλα από εκείνα των ψαριών), ολόκληρα ή σε τεμάχια, νωπά, διατηρημένα με απλή ψύξη, κατεψυγμένα, αλατισμένα ή σε άλμη, αποξηραμένα ή καπνιστά
                     
                     
                        Όλα
                     
                  
                        1501 00
                     
                     
                        Χοιρινά λίπη (συμπεριλαμβανομένου και του saindoux) και λίπη πουλερικών, άλλα από εκείνα των κλάσεων 0209 ή 1503
                     
                     
                        Όλα
                     
                  
                        1502 00
                     
                     
                        Λίπη βοοειδών, προβατοειδών ή αιγοειδών, άλλα από εκείνα της κλάσης 1503
                     
                     
                        Όλα
                     
                  
                        1503 00
                     
                     
                        Στεατίνη, λάδι με την ονομασία «saindoux», ελαιοστεατίνη, ελαιομαργαρίνη και στεατέλαιο, που δεν έχουν γαλακτωματοποιηθεί ούτε αναμειχθεί ούτε αλλιώς παρασκευασθεί
                     
                     
                        Όλα
                     
                  
                        1506 00 00
                     
                     
                        Άλλα λίπη και λάδια ζωικά και τα κλάσματά τους, έστω και εξευγενισμένα, αλλά όχι χημικώς μετασχηματισμένα
                     
                     
                        Όλα
                     
                  
                        1601 00
                     
                     
                        Λουκάνικα, σαλάμια και παρόμοια προϊόντα, από κρέας, παραπροϊόντα σφαγίων ή αίμα· παρασκευάσματα διατροφής με βάση τα προϊόντα αυτά
                     
                     
                        Όλα
                     
                  
                        1602
                     
                     
                        Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος
                     
                     
                        Όλα
                     
                  
                        1702 11 00
                        1702 19 00
                     
                     
                        Γαλακτόζη και σιρόπι γαλακτόζης
                     
                     
                        Όλα
                     
                  
                        ex 1901
                     
                     
                        Εκχυλίσματα βύνης. παρασκευάσματα διατροφής από αλεύρια, πλιγούρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν κακάο ή που περιέχουν λιγότερο από 40 % κατά βάρος κακάο επί πλήρως απολιπανθείσας βάσεως και δεν κατονομάζονται ούτε περιλαμβάνονται αλλού· παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5 % κατά βάρος κακάο, επί πλήρως απολιπανθείσας βάσεως, και δεν κατονομάζονται ούτε περιλαμβάνονται αλλού
                     
                     
                        Μόνον τα παρασκευάσματα που περιέχουν γάλα
                     
                  
                        ex 1902
                     
                     
                        Ζυμαρικά εν γένει, έστω και μαγειρευμένα ή παραγεμισμένα (με κρέας ή άλλες ουσίες) ή και αλλιώς παρασκευασμένα όπως σπαγέτα, μακαρόνια, νούγιες, λαζάνια, gnocchi, ραβιόλια, κανελόνια. αράπικο σιμιγδάλι (κους-κους), έστω και παρασκευασμένο
                     
                     
                        Μόνον τα παρασκευάσματα που περιέχουν κρέας
                     
                  
                        ex 2004
                     
                     
                        Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, κατεψυγμένα, άλλα από τα προϊόντα της κλάσης 2006
                     
                     
                        Μόνον τα παρασκευάσματα που περιέχουν κρέας
                     
                  
                        ex 2005
                     
                     
                        Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006
                     
                     
                        Μόνον τα παρασκευάσματα που περιέχουν κρέας
                     
                  
                        ex 2103
                     
                     
                        Σάλτσες και παρασκευάσματα για σάλτσες· αρτύματα και καρυκεύματα, σύνθετα· αλεύρι και σιμιγδάλι από σινάπι και μουστάρδα παρασκευασμένη
                     
                     
                        Μόνον τα παρασκευάσματα που περιέχουν κρέας ή γάλα
                     
                  
                        ex 2104
                     
                     
                        Παρασκευάσματα για σούπες και ζωμούς. Σούπες και ζωμοί παρασκευασμένα· παρασκευάσματα διατροφής σύνθετα, ομογενοποιημένα
                     
                     
                        Μόνον τα παρασκευάσματα που περιέχουν κρέας ή γάλα
                     
                  
                        ex 2105 00
                     
                     
                        Παγωτά, έστω και αν περιέχουν κακάο
                     
                     
                        Μόνον τα παρασκευάσματα που περιέχουν γάλα
                     
                  
                        ex 2106
                     
                     
                        Παρασκευάσματα διατροφής που δεν κατονομάζονται ούτε περιλαμβάνονται αλλού
                     
                     
                        Μόνον τα παρασκευάσματα που περιέχουν κρέας ή γάλα
                     
                  
                        ex 2309
                     
                     
                        Παρασκευάσματα των τύπων που χρησιμοποιούνται για τη διατροφή των ζώων
                     
                     
                        Μόνον τροφές για ζώα συντροφιάς, τεχνητά κόκαλα για σκύλους και μείγματα αλεύρων που περιέχουν κρέας ή γάλα
                     
                  
                        Σημειώσεις
                        
                                    Στήλη 1
                                 
                                 
                                    :
                                 
                                 
                                    Όταν σε κάποιον κωδικό απαιτείται μόνο ορισμένα προϊόντα να υποβληθούν σε κτηνιατρικούς ελέγχους και δεν υπάρχει ειδική υποδιαίρεση για τον κωδικό αυτόν στην ονοματολογία εμπορευμάτων, ο κωδικός φέρει τη σήμανση ex (π.χ. ex 1901: περιλαμβάνονται μόνον τα παρασκευάσματα που περιέχουν γάλα).
                                 
                              
                                    Στήλη 2
                                 
                                 
                                    :
                                 
                                 
                                    Η περιγραφή των εμπορευμάτων είναι αυτή που ορίζεται στη στήλη περιγραφής του παραρτήματος Ι του κανονισμού (ΕΟΚ) αριθ. 2658/87. Για περαιτέρω διευκρινίσεις σχετικά με την ακριβή κάλυψη του κοινού δασμολογίου παρακαλείστε να ανατρέξετε στην τελευταία τροποποίηση του εν λόγω παραρτήματος.
                                 
                              
                                    Στήλη 3
                                 
                                 
                                    :
                                 
                                 
                                    Η στήλη αυτή παρέχει πληροφορίες σχετικά με τα προϊόντα που καλύπτονται.»